**JELGAVAS VALSTSPILSĒTAS PAŠVALDĪBAS 2022. GADA 29.SEPTEMBRA SAISTOŠO NOTEIKUMU NR.22-31**

**“GROZĪJUMS JELGAVAS VALSTSPILSĒTAS PAŠVALDĪBAS 2021. GADA 23.SEPTEMBRA SAISTOŠAJOS NOTEIKUMOS NR.21-19 “MAZNODROŠINĀTAS MĀJSAIMNIECĪBAS SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti, lai nodrošinātu ilgāku iespēju līdz 2023.gada 31.oktobrim saņemt pabalstu sabiedriskā transporta pakalpojuma izmantošanai Jelgavas valstspilsētā Jelgavas pilsētas nozīmes maršrutu tīklā 100 % apmērā no braukšanas maksas, nepārsniedzot 20 braucienus mēnesī darbspējīgā vecuma personai, kurai ir noteikts trūcīgas/maznodrošinātas mājsaimniecības statuss. |
| 2.Projekta nepieciešamības pamatojums | Noteikumi nepieciešami, lai atbalstītu un nodrošinātu iespēju darbspējīgā vecuma personai, kurai ir noteikts trūcīgas/maznodrošinātas mājsaimniecības statuss saņemt pabalstu sabiedriskā transporta pakalpojuma izmantošanai minētā statusa laikā, bet ne ilgāk kā līdz 2023.gada 31. oktobrim. |
| 3.Informācija par plānoto projekta ietekmi uz pašvaldības budžetu | Noteikumu izpildei ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” 2022. gada budžetā. Laika periodā no 2022. gada 1. novembra līdz 2022.gada 31.decembrim ir nepieciešams paredzēt papildu naudas līdzekļus 2040,00 *euro* apmērā (60 personas x 0,85 *euro* viena brauciena cena x 40 braucieni no 01.11.2022. līdz 31.12.2022.). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Ir bijušas.  |

Jelgavas valstspilsētas domes priekšsēdētājs A.Rāviņš